นาดาล ถลุง เมอร์เรย์ ซิวชัย 2 เกมรวดศึกไฟนอลส์
ราฟาเอล นาดาล อดีตมือ 1 ของโลกชาวสเปน งัดฟอร์มเด็ดถลุง แอนดี เมอร์เรย์ มือ 2 ของโลกขวัญใจเจ้าถิ่นขาดลอย เก็บชัย 2 เกมติดต่อกันในศึก เอทีพี เวิล์ด ทัวร์ ไฟนอลส์ กลุ่ม อิลลี นาสตาเซ,สำนักข่าวต่างประเทศ รายงานวันที่ 18 พ.ย. ว่า ศึกเทนนิส เอทีพี ทัวร์ รายการใหญ่ส่งท้ายปี 2015 เอทีพี เวิล์ด ทัวร์ ไฟนอลส์ ณ สนาม โอทู อารีนา กรุงลอนดอน ประเทศอังกฤษ ชิงเงินรางวัลรวม 7 ล้านเหรียญสหรัฐฯ (ประมาณ 248 ล้านบาท) เป็นการแข่งขันใน กลุ่ม อิลลี นาสตาเซ นัดที่สอง,แมตซ์ไฮไลท์เริ่มตั้งแต่คู่แรกเป็นการพบกันระหว่าง แอนดี เมอร์เรย์ มือ 2 ของโลกจากเจ้าถิ่น ลงสนามพบกับ ราฟาเอล นาดาล อดีตมือ 1 ของโลกมือ 5 ของรายการ,เปิดฉากขึ้นมาเซตแรก เมอร์เรย์ สามารถเบรกเกมเสริฟ  นาดาล ได้ตั้งแต่เกมแรกแต่นาดาลก็เบรกคืนทันควันก่อนจะไล่นวดมือ 2 ของโลกจนเบรกได้อีกครั้งในเกมที่ 10 จนเอาชนะไปได้ก่อน 6-4,ต่อมาเซตที่สอง นาดาล ที่วันนี้มาดีเหลือเกินไล่โยก เมอร์เรย์ ซ้ายขวาก่อนจะเบรกเกมเสริฟเมอร์เรย์ได้อีก 2 เกมจนเอาชนะเซตนี้ไปแบบขาดลอย 6-1 ,ส่งผลให้ ราฟาเอล นาดาล เอาชนะ แอนดี เมอร์เรย์ ไปแบบย่อยยับ 2 เซตรวด 6-4 และ 6-1 เก็บชัย 2 เกมรวดโอกาสลอยลำเข้ารอบตัดเชือกเป็นที่เรียบร้อยส่วน เมอร์เรย์ ที่มีสถิติ ชนะ 1 แพ้ 1 ต้องไปลุ้นในนัดสุดท้ายกับ สแตน วาวรินกา มือ 4 ของโลกชาวสวิตเซอร์แลนด์ที่วันนี้เอาชนะ ดาบิด เฟร์เรร์ ขาดลอย 2 เซตรวด 7-5 และ 6-2
ราฟาเอล นาดาล อดีตมือ 1 ของโลกชาวสเปน งัดฟอร์มเด็ดถลุง แอนดี เมอร์เรย์ มือ 2 ของโลกขวัญใจเจ้าถิ่นขาดลอย เก็บชัย 2 เกมติดต่อกันในศึก เอทีพี เวิล์ด ทัวร์ ไฟนอลส์ กลุ่ม อิลลี นาสตาเซ
เทนนิส เอทีพี ทัวร์,2015 เอทีพี เวิล์ด ทัวร์ ไฟนอลส์,แอนดี เมอร์เรย์,ราฟาเอล นาดาล,ข่าวกีฬา,ไทยรัฐออนไลน์,ผลเทนนิส